《佛子岩》
宋代·刘克庄

环郭洞府多，所患在卑湿。
斯岩独虚敞，他境未易及。
穹如层屋构，广可百客集。
开窦送云出，扫壑延月入。
穴居倘堪谋，径欲老樵汲。
绝颠尤玲珑，苔磴不计级。
惜为僧所涴，飞栋缘面岌。
佞佛堕痴想，明鬼趋陋习。
遂令登眺者，欲往足若絷。
何当一燎空，尽见万仞空。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。